Babelscape/SREDFM huggingface dataset:
जोधपुर रेलवे मंडल

जोधपुर रेलवे मंडल भारतीय रेलवे के उत्तर पश्चिम रेलवे मंडल के अंतर्गत आने वाले चार रेलवे मंडलों में से एक है। इस रेलवे मंडल की स्थापना ५ नवंबर १९५१ को की गयी थी और इसका मुख्यालय भारत के राजस्थान राज्य के जोधपुर में स्थित है। 

जयपुर रेलवे मंडल, बीकानेर रेलवे मंडल और अजमेर रेलवे मंडल उत्तर पश्चिम रेलवे मंडल के तहत अन्य तीन रेलवे मंडल हैं, जिनका मुख्यालय जयपुर में है।
दक्षिण-पूर्वी यूरोप

अंगूठाकार| दक्षिण-पूर्व यूरोप की भौगोलिक आकृति
दक्षिण-पूर्वी यूरोप यूरोप का एक भौगोलिक क्षेत्र जिसका ज़्यादातर भाग बाल्कन प्रायद्वीप से बनता है। इसमें आने वाले राज्य- अल्बानिया, बोस्निया और हर्जेगोविना, बुल्गारिया, क्रोएशिया, ग्रीस, कोसोवो, मोंटेनेग्रो, उत्तरी मैसेडोनिया, रोमानिया, सर्बिया और स्लोवेनिया। इस क्षेत्र में कौन-कौन से देश आते हैं, इसकी कोई सख़्त परिभाषा नहीं है।
स्लोबोदान मिलोशेविच

दाएँ|अंगूठाकार|250x250पिक्सेल| मिलोशेविच (बीच में) डेटन समझौते पर हस्ताक्षर करने से पहले।
स्लोबोदान मिलोशेविच ( सर्बियाई- Слободан Милошевић / Slobodan Milošević, 20 अगस्त, 1941- 11 मार्च, 2006) एक सर्बियाई राजनीतिज्ञ, सर्बिया के सोशलिस्ट गणराज्य के अध्यक्ष (7वे राष्ट्रपति), सर्बिया गणराज्य के पहले राष्ट्रपति, यूगोस्लाव गणराज्य के तीसरे राष्ट्रपति, सर्बियाई कम्युनिस्ट एलायंस के अध्यक्ष और सर्बियाई सोशलिस्ट पार्टी के अध्यक्ष थे। उन्हें एक तानाशाह के रूप में देखा जाता है। बोस्निया युद्ध में उनकी भूमिका के चलते उनपर युद्ध अपराध जैसे घोर इल्ज़ाम लगाए गए थे। नाटो देशों के साथ उन्होंने लगातार संघर्ष किया।
कैथरीन हॉवर्ड

कैथरीन हॉवर्ड ( - 13 फरवरी 1542) महाराजा हेनरी ८ की पांचवीं पत्नी थीं और 1540 से 1541 तक इंग्लैंड की महारानी थीं। वह लॉर्ड एडमंड हॉवर्ड और जॉयस कुल्पेपर की बेटी थी और हेनरी की दूसरी पत्नी ऐनी बोलिन की चचेरी बहन थी। वह थॉमस हॉवर्ड, नोरफोक के तीसरे ड्यूक की भतीजी थी। वह थॉमस हॉवर्ड की भतीजी थी, नॉरफ़ॉक के तीसरे ड्यूक जो हेनरी के कोर्ट में एक प्रमुख राजनेता थे, उन्होंने एनी ऑफ़ क्लीव्स के घर में उनके लिए एक स्थान हासिल किया, जहाँ उन्होंने राजा की दिलचस्पी को पकड़ा। उसने ऐनी से अपनी शादी की घोषणा के लगभग तुरंत बाद 28 जुलाई 1540 को सरे के ओटलैंड्स पैलेस में उससे शादी की। उनकी उम्र 49 साल थी और वह 16 या 17 साल की थीं। नवंबर 1541 में रानी के रूप में कैथरीन से उसका खिताब छीन लिया गया। तीन महीने बाद उसे उसके चचेरे भाई थॉमस कुल्पेपर के साथ व्यभिचार करने के लिए राजद्रोह के आधार पर मार दिया गया।

यह संभावना नहीं है कि किंग हेनरी अपनी पत्नी के खिलाफ आरोपों से अनजान थे, जब ऑल सेंट्स डे, 1 नवंबर 1541 को, उन्हें चैपल रॉयल में प्रार्थना करने की व्यवस्था की गई, जहां उन्हें रानी की गिरफ्तारी का वारंट मिला कि उनके अपराध। 7 नवंबर 1541 को, आर्कबिशप क्रैंमर ने दक्षिण अफ्रीका के विनचेस्टर पैलेस में पार्षदों के एक प्रतिनिधिमंडल का नेतृत्व किया, ताकि वह उनसे सवाल कर सके। यहां तक कि कट्टर क्रैमर ने किशोर कैथरीन की उन्मत्त, असंगत अवस्था को दयनीय पाया, कहा, "मैंने उसे इस तरह के विलाप और भारीपन में पाया जैसे मैंने कभी कोई प्राणी नहीं देखा, ताकि यह किसी भी आदमी के दिल को देखता हो जिसने उसे देखा हो।" गार्ड किसी भी ऐसी वस्तुओं को हटाने के लिए जिसे वह आत्महत्या करने के लिए इस्तेमाल कर सकता है।
मालिकी

मालिकी (अरबी:مالکی) अहले सुन्नत के चार मज़ाहिब में से एक है। आठवीं सदी ई में मालिक बिन अनस ने बुनियाद रखी। क़ुरआन और हदीस मालिकी मजहब की बुनियाद है। दुसरे इस्लामी फिक्ह की तरह मालिकी मजहब भी मदीना के लोगों की राय को शरीअत का भरोसेमंद ज़रीया क़रार देते हैं।

मालिकी मजहब अहले सुन्नत के बड़े गिरोहों में से एक है। शाफई मज़हब और मालिकी मज़हब के अनुयायी संख्या में समान हैं, लेकिन हनफ़ी मज़हब से संख्या में कम हैं। मालिकी मजहब पर आधारित शरीयत पर अमल ज्यादातर उत्तरी अमेरिका, पश्चिम अफ्रीका, चाड, सूडान, कुवैत, बहरीन, दुबई(UAE) और सऊदी अरब के उत्तरपूर्वी हिस्सों में किया जाता है। हर देश में जहाँ मुसलमान रहते हैं, वहाँ कमोबेश चारो इमामों के अनुयायी रहते हैं।

मध्यकाल में मालिकी मजहब, इस्लाम यूरोप में, विशेष रूप से अल अन्दलुस और अमीरात सक़लीयः में भी मौजूद था।ट्यूनीशिया में मस्जिद-ए-उक़्बा उन्नीसवीं सदी से ग्यारहवीं सदी तक मलिकी शिक्षा का एक महत्वपूर्ण ऐतिहासिक केंद्र रही है।
कैलारस

कैलारस (Kailaras) भारत के मध्य प्रदेश राज्य के मुरैना ज़िले में स्थित एक नगर है।अलोपी शंकर मंदिर जो कि समुद्रतल से 490 मीटर ऊंची पहाड़ी पर स्थित है,जो आसपास के गांव एवं शहरों में शिवरात्रि के मेले के लिए प्रसिद्ध है कस्बे के मध्य में भगवान राधाकृष्ण का मंदिर स्थित है। पहाड़गढ़ नामक गांव पहाड़गढ़ रियासत का केंद्र था वह कैलारस से 12 किलोमीटर की दूरी पर स्थित है जहाँ पहाड़गढ़ का किला एवं ईश्वरा महादेव मंदिर और पाषाणकालीन गुफा चित्र मौजूद हैं>"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172</ref>
बोस्निया युद्ध

(बाईं ओर से घड़ी की सुई की दिशा में) [[साराजेवो]] में कार्यकारी परिषद की इमारत 12 मई को बमबारी के हमले के बाद जलती हुई; रत्स्को म्लादोविच सर्पस्का सैनिकों के साथ; साराजेवो में संयुक्त राष्ट्र मिशन पर काम कर रहा [[नॉर्वे]] का सैनिक।
बोस्निया युद्ध या बोस्निया और हर्जेगोविना की लड़ाई एक अंतरराष्ट्रीय सैन्य युद्ध था। यह 1992 से 1995 तक बोस्निया और हर्जेगोविना में हुआ था। बोस्निया और हर्जेगोविना सहित विभिन्न गुट युद्ध में शामिल थे, ख़ासकर बोस्नियाई सर्ब और बोस्नियाई क्रोएशियाई समूह, रेपब्लिका सर्पस्का और हर्ज़े -बोस्निया, जिन्होंने क्रमशः सर्बिया और क्रोएशिया को सहायता प्रदान। 

यह युद्ध युगोस्लविया के विलय की प्रक्रिया का एक हिस्सा था। स्लोवेनिया और क्रोएशिया टूटकर पहले ही अलग राष्ट्र स्थापित कर चुके थे। युद्ध के परिणामस्वरूप, यूगोस्लाविया का विलय हो गया और दो नए राज्य - यूगोस्लाविया के समाजवादी संघीय गणराज्य और बोस्निया और हर्ज़ेगोविना के सोशलिस्ट गणराज्य का जन्म हुआ। बोस्निया और हर्जेगोविना मुस्लिम बहुल राज्य थे, जहाँ कुल जनसंख्या के 44% लोग मुस्लिम बोस्नियाई, 32.5% रूढ़िवादी ईसाई सर्बियाई और 17% क्रोएशियाई कैथोलिक थे। बोस्निया ने 1992 में अपने आप को स्वतंत्र राष्ट्र घोषित कर दिया, जिसे वहाँ की सरकार ने ख़ारिज कर दिया। इसके चलते बोस्नियाई-सर्ब बलों और यूगोस्लाव पीपुल्स आर्मी ने सर्बिया सरकार के प्रमुख स्लोबोदान मिलोशेविच की मदद से बोस्निया और हर्जेगोविना गणराज्य पर आक्रमण किया, जिससे युद्ध शुरू हुआ। इस युद्ध में बोस्निया के विभिन्न हिस्सों (विशेषकर पूर्वी बोस्निया) के जातीय समूहों ने युद्ध में भाग लिया। 

इस युद्ध में हालत बहुत बिगड़ गए और संयुक्त राष्ट्र को संघर्ष-विराम की घोषणा करनी पड़ी। किंतु पाकिस्तान ने संघर्ष-विराम का उल्लंघन करते हुए बोस्निया को मिसाइल मुहैया कराईं। बाद में नाटो ने अपना सशस्त्र दस्ता रवाना किया, जिसके बाद संघर्ष पर रोक लग सकी। 

अंदाज़ा लगाया जाता है कि इस युद्ध में एक लाख से अधिक मौतें हुईं, और क़रीब 22 लाख लोग बेघर हुए। इसके अलावा 12,000–20,000 महिलाओं का बलात्कार हुआ। अतः द्वितीय विश्वयुद्ध के बाद यूरोप में होने वाला यह सबसे भीषण हुद्ध है।
सम्बलपुरी साड़ी

right|thumb|300px|सम्बलपुरी साड़ी

सम्बलपुरी साड़ी (ओड़िया : "सम्बलपुरी शाढ़ी") एक पारम्परिक हाथ से बनी इकत या साड़ी है, जिसमें ताना और कपड़ा बुनाई से पहले रंगे होते हैं। इसका उत्पादन ओडिशा के बरगढ़, सोनपुर, सम्बलपुर, बलांगीर और बौद्ध जिले में किया जाता है। सांबलपुरी साड़ी पारंपरिक रूपांकनों के अपने समावेश के लिए जानी जाती है। शंख (खोल), चक्र (पहिया), फूला (फूल), इन सभी का मूल प्रतीक ओडिया रंग लाल काला और सफेद होता है, जो भगवान कालिया (जगन्नाथ) के चेहरे के रंग के साथ-साथ असली ओडिया संस्कृति का प्रतिनिधित्व करते हैं।
मातृभाषा उन्नयन संस्थान

मातृभाषा उन्नयन संस्थान, मध्यप्रदेश के इन्दौर से पंजीकृत संगठन है जो हिन्दी भाषा के राष्ट्रव्यापी प्रचार और हिन्दी को राजभाषा से राष्ट्रभाषा बनाने हेतु आन्दोलन कर रहा है। यह भारत में हिन्दी की स्थिति मजबूत करने हेतु अहिन्दीभाषी क्षेत्रों में व अन्य भारतीय भाषाओं का हिन्दी के साथ समन्वय स्थापित करते हुए हिन्दी को रोज़गार मूलक भाषा बनाने की दिशा में कार्य करता है। यह भारत में अनिवार्य शिक्षा में हिन्दी को शामिल करने का पुरजोर समर्थन करता है। साथ ही यह विभिन्न सरकारी एवं गैर सरकारी सेवाओं के लिये अंग्रेजी की अनिवार्यता का भी विरोध करता है। हिन्दी के प्रचार के साथ हिन्दी में हस्ताक्षर को महत्व देते हुए संगठन देशव्यापी हस्ताक्षर बदलो अभियान का संचालन कर रहा है

मातृभाषा उन्नयन संस्थान का एकमात्र उद्देश्य यही है कि `हिन्दी को राजभाषा से राष्ट्रभाषा` बनाया जाए। इसके लिए हमारे द्वारा पूरे समर्पण के साथ प्रयास किए जा रहे है। भारतभर में हस्ताक्षर बदलो अभियान चलाया जा रहा है जिसमें वर्ष २०२० तक १ करोड़ भारतीयों को अपने हस्ताक्षर हिन्दी में करने की प्रेरणा देते हुए शपथ दिलवाई जाएगी । इसी के सहित भारत सहित विदेशों के भी हिंदी के हर नवोदित रचनाकार को लेखन का मंच दिया जा रहा है, ताकि विश्व पटल पर हिन्दी चमके।

हिन्दी ग्राम की इकाईयों में ‘मातृभाषा उन्नयन संस्थान(पंजी)’, मातृभाषा.कॉम और संस्मय प्रकाशन, साहित्यकार कोश शामिल है । संस्था द्वारा हस्ताक्षर बदलो अभियान का भी संचालन किया जा रहा है । फिलहाल हिन्दी के प्रति देशभर में चिन्ताएं बढ़ रही है, इसे देखकर लगता है कि हिन्दी पुन: भारत को विश्व गौरव बना सकती है ।

वर्तमान में मातृभाषा उन्नयन संस्थान के माध्यम से 1 लाख लोगों ने अपने हस्ताक्षर हिन्दी में करने का प्रण लिया है । इसके राष्ट्रीय अध्यक्ष डॉ.अर्पण जैन ‘अविचल’ है । संस्थान के संरक्षक डॉ. वेद प्रताप वैदिक, राजकुमार कुम्भज एवं अहद प्रकाश हैं 

मातृभाषा उन्नयन संस्थान प्रतिवर्ष दो हिन्दीसेवियों को हिन्दी गौरव अलंकरण प्रदान करता हैं।
बिहारीलाल बिश्नोई

बिहारीलाल बिश्नोई ( को जसरासर, नोखा बीकानेर में साधारण परिवार में जन्म हुआ। वे भारतीय राजस्थान विधानसभा के प्रतिपक्ष के नेता है। वे भारतीय जनता पार्टी से जुड़े है और यह बीकानेर जिले की नोखा विधानसभा क्षेत्र (राजस्थान) से वर्तमान में विधायक है। इनको राजनीतिक सक्रियता के लिए जाना जाता है। बिहारीलाल बिश्नोई ने कांग्रेस के वरिष्ठ नेता रामेश्वर डूडी को 2018 में हराकर चौंका दिया था
डेगाना जंक्शन रेलवे स्टेशन

डेगाना जंक्शन रेलवे स्टेशन राजस्थान के नागौर जिले, में एक रेलवे स्टेशन है। इसका कोड DNA (डीएनए) है। यह डेगाना कस्बे के अंतर्गत आता है। स्टेशन में चार प्लेटफार्म हैं, जहां पैसेंजर, एक्सप्रेस और सुपरफास्ट ट्रेनें रुकती हैं। 

;निम्नलिखित ट्रेनें दोनों दिशाओं में डेगाना जंक्शन रेलवे स्टेशन पर रुकती हैं: 

* कोटा - श्री गंगानगर सुपरफास्ट एक्सप्रेस 
* बीकानेर - कोलकाता प्रताप सुपरफास्ट एक्सप्रेस 
* दिल्ली - जैसलमेर मालाणी एक्सप्रेस 
* बांद्रा टर्मिनस - जम्मू तवी विवेक एक्सप्रेस 
* भगत की कोठी - बिलासपुर एक्सप्रेस 
* बिलासपुर - बीकानेर एक्सप्रेस 
* बाड़मेर - गुवाहाटी एक्सप्रेस 
* बीकानेर - गुवाहाटी एक्सप्रेस 
* हावड़ा - जोधपुर सुपरफास्ट एक्सप्रेस 
* जोधपुर - दिल्ली सराय रोहिल्ला राजस्थान संपर्क क्रांति एक्सप्रेस 
* जोधपुर - दिल्ली सराय रोहिल्ला सुपरफास्ट एक्सप्रेस 
* बांद्रा टर्मिनस - हिसार सुपरफास्ट एक्सप्रेस 
* दिल्ली - जोधपुर मंडोर सुपरफास्ट एक्सप्रेस 
* जोधपुर - इंदौर रणथंभौर सुपरफास्ट एक्सप्रेस 
* जयपुर - जोधपुर इंटरसिटी सुपरफास्ट एक्सप्रेस 
* जोधपुर - वाराणसी मरुधर एक्सप्रेस 
* भगत की कोठी - मन्नारगुडी साप्ताहिक एक्सप्रेस 
* पुरी - जोधपुर सुपरफास्ट एक्सप्रेस 
* जैसलमेर - जयपुर लीलण सुपरफास्ट एक्सप्रेस 
* भगत की कोठी - दिल्ली सराय रोहिल्ला सालासर सुपरफास्ट एक्सप्रेस 
* बीकानेर - बिलासपुर अंत्योदय एक्सप्रेस 
* बीकानेर - चेन्नई सेंट्रल अणुव्रत एसी सुपरफास्ट एक्सप्रेस 
* विशाखापत्तनम - भगत की कोठी एक्सप्रेस 
* बीकानेर - पुरी एक्सप्रेस 
* भगत की कोठी - कामाख्या एक्सप्रेस
भारतीय शिक्षण मण्डल

भारतीय शिक्षण मण्डल राष्ट्रीय स्वयंसेवक संघ का एक आनुसंगिक संगठन है जो शिक्षाक्षेत्र में राष्ट्रीय पुनरुत्थान के उद्देश्य से कार्यरत है। इसकी स्थापना 
सन 1969 में रामनवमी के दिन हुई थी। इसके मुख्य उद्देश्य हैं- भारत की एकात्म जीवनदृृष्टि पर आधारित तथा देश की सांस्कृतिक एवं ऐतिहासिक अनुभूति से उपजी, राष्ट्र के समग्र विकास पर केंद्रित राष्ट्रीय शिक्षा नीति, पाठ्यचर्या, व्यवस्था तथा शिक्षणविधि का विकास आदि। इसका केन्द्रीय कार्यालय नागपुर में है।
आक्रामक यथार्थवाद

आक्रामक यथार्थवाद या आक्रामक नवयथार्थवाद (अंग्रेज़ी- offensive realism/ offensive neorealism) एक संरचनात्मक सिद्धांत है जो जॉन मियरशाइमर से सम्बंधित नवयथार्थवाद विचारधारा से संबंधित है। इसके अनुसार अंतरराष्ट्रीय राजनीति में देशों के आक्रामक व्यवहार के लिए अंतर्राष्ट्रीय प्रणाली की अराजक प्रकृति जिम्मेदार है। यह रक्षात्मक यथार्थवाद से मूल रूप से इस संदर्भ में भिन्न है कि यह महान शक्तियों को अलग तरह से दर्शाती है। इसमें ये देश अधिकतम शक्ति चाहने वाले संशोधनवादी हैं, और ये अंतरराष्ट्रीय प्रणाली पर हावी होने के लिए अपने अंतिम उद्देश्य से प्रेरित होकर में संतुलन बनाकर चलने की रणनीति की जगह पर दूसरे (कम ताक़तवर) देशों से काम निकलवाने को तरजीह देते हैं। इस सिद्धांत का अंतरराष्ट्रीय संबंधों के अध्ययन और समझ के लिए महत्वपूर्ण वैकल्पिक योगदान है लेकिन फिर भी यह आलोचना का विषय बना हुआ है।
सिल्विया रत्नास्वामी

सिल्विया रत्नास्वामी (जन्म 1976) एक है भारतीय मूल की बेल्जियन कंप्यूटर वैज्ञानिक हैं। उन्हें सबसे अच्छी तरह से डिस्ट्रीब्यूटेड हैश टेबल (DHT) के आविष्कारकों में से एक के रूप में जाना जाता है। उनके डॉक्टरेट शोध प्रबंध ने कंटेंट अड्रेसेबल नेटवर्क का प्रस्ताव रखा, जो मूल DHT में से एक है। वे वर्तमान में कैलिफोर्निया विश्वविद्यालय, बर्कले में एक एसोसिएट प्रोफेसर हैं।
आपिया

आपिया, समोआ की राजधानी और सबसे बड़ा शहर है। 1900 से 1919 तक, यह जर्मन समोआ की राजधानी थी। यह शहर समोआ के दूसरे सबसे बड़े द्वीप उपोलू के मध्य उत्तरी तट पर स्थित है। आपिया समोआ में एकमात्र शहर है और तुमासगा राजनीतिक जिले में आता है। 

आपिया शहरी क्षेत्र की आबादी 36,735 (2011 की जनगणना) और इसे आमतौर पर अपिया शहर कहा जाता है। आपिया शहरी क्षेत्र की भौगोलिक सीमा मुख्य रूप से लेटोगो गाँव से वायाले के नाम से जाना जाने वाला नया औद्योगिक क्षेत्र तक है।
एडीज एजिप्टी

एडीज़ एजिप्टी, येलो फीवर मच्छर, एक मच्छर है जो डेंगू बुखार, चिकनगुनिया, जीका बुखार, मायारो और पीले बुखार के वायरस और अन्य रोग एजेंटों को फैला सकता है। इस मच्छर को उसके पैरों पर सफेद निशान और उसके वक्ष की ऊपरी सतह पर वीणा जैसे दिखने वाले एक अंकन और पीठ पर सफेद धारी द्वारा आसानी से पहचाने जा सकते हैं। यह मच्छर अफ्रीका में शुरु हुआ था, लेकिन अब दुनिया भर के उष्णकटिबंधीय, उपोष्णकटिबंधीय और शीतोष्ण क्षेत्रों में पाया जाता है। 

एक पूरी तरह से परिपक्व "एडीज एजिप्टी"मच्छर का औसत जीवनकाल दो से चार सप्ताह है, लेकिन शुष्क जलवायु में, उनके अंडे एक वर्ष तक रहते हैं। इसलिए, बारिश के मौसम की शुरुआत के साथ, मच्छरों के प्रजनन और परिणामस्वरूप महामारी में वृद्धि होती है। हालाँकि "एडीज एजिप्टी"मच्छर ज़्यादातर भोर और शाम को और छायादार क्षेत्रों में, या जब बादल छाए रहते हैं, पाए जाते हैं। वे पूरे साल और किसी भी समय संक्रमण फैला सकते हैं और फैल सकते हैं।
फ़ुजित्सु

फ़ुजित्सु लिमिटेड (अंग्रेज़ी/जापानी- एक जापानी बहुराष्ट्रीय कम्पनी है, जो कि आइ॰टी ॰ और आइ॰टी॰ सेवाओँ के क्षेत्र में प्रसिद्ध है। इसका मुख्यालय टोक्यो, जापान में है। 2018 में यह वैश्विक आईटी सेवा राजस्व (आईबीएम, एक्सेंचर और एडब्ल्यूएस के बाद) द्वारा मापा गया दुनिया का चौथा सबसे बड़ा आईटी सेवा प्रदाता था। फ़्यूजीत्सु को फॉर्च्यून ने दुनिया की सबसे प्रशंसित कंपनियों और ग्लोबल 500 कंपनी के रूप में नामित किया है। 

फ़ुजित्सु आईबीएम के बाद और हेवलेट पैकार्ड से पहले स्थापित विश्व की दूसरी सबसे पुरानी आईटी कंपनी है। इसकी स्थापना 20 जून, 1935 को हुई थी। 

फ़ुजित्सु मुख्य रूप से कंप्यूटिंग उत्पाद बनाती है, लेकिन यह कंपनी और उसकी सहायक कंपनियां व्यक्तिगत कंप्यूटिंग, एंटरप्राइज़ कंप्यूटिंग के क्षेत्रों में x86, SPARC और मेनफ्रेम संगत सर्वर उत्पाद, भंडारण उत्पाद, दूरसंचार, उन्नत माइक्रोइलेक्ट्रॉनिक उत्पादों के अलावा विविध प्रकार की सेवाएँ (जैसे एयर कंडीशनिंग ) प्रदान करती हैं।, । इसके लगभग 1,40,000 कर्मचारी हैं और 100 से अधिक देशों में इसके उत्पाद और सेवाएँ उपलब्ध हैं। 

Fujitsu टोक्यो स्टॉक एक्सचेंज में सूचीबद्ध है और साथ ही साथ निक्केई 225 और TOPIX सूचकांकों का एक घटक है।
हमज़ा बिन लादेन

हमजा बिन ओसामा बिन मोहम्मद बिन अवध बिन लादेन , Hamza bin Laden ( अरबी : حمزة بن بسامة بن محمد بن عوض بن لادن ; जन्म 1989 - मृत्यु 2019), जिसे हमज़ा बिन लादेन के नाम से जाना जाता है, ओसामा बिन लादेन का बेटा था।उनके पिता, साथ ही उनके भाई खालिद, 2011 के नौसेना सील छापे में मारे गए थे। 

31 जुलाई 2019 को बताया गया कि लादेन की मौत हो गई थी। दो अनाम अमेरिकी अधिकारियों ने कहा कि वह 2017 या 2018 में किसी अन्य को निशाना बनाकर किए गए सैन्य अभियान में मारे गए थे। उन्होंने कहा कि अमेरिकी सरकार ने उनकी मौत में अस्पष्ट भूमिका निभाई।

श्रेणी:1989 में जन्मे लोग
श्रेणी:२०१९ में निधन
श्रेणी:अल-क़ायदा
निकोलास मादुरो

निकोलास मादुरो मोरोस (स्पेनी-Nicolás Maduro Moros ; 23 नवंबर 1962 को जन्मे) वेनेजुएला के एक राजनेता हैं जो 2013 से वेनेजुएला के राष्ट्रपति हैं। उनकी अध्यक्षता में जनवरी 2019 से हुआन हुआइदो साथ विवाद हो रहा है । 

ऑर्गनायज़ेशन अव अमेरिकन स्टेट्स (ओएएस) की एक रिपोर्ट ने मादुरो को एक "तानाशाह" के रूप में वर्णित किया गया है, जिसने निर्धारित किया किउनके राष्ट्रपति पद के दौरान मानवता के खिलाफ अपराध किए गए हैं। चीन, क्यूबा, रूस, ईरान, और तुर्की समेत कई मादुरो-सहयोगी राष्ट्र वेनेजुएला के घरेलू मामलों में हस्तक्षेप को समर्थन और निंदा करते हैं। "एपी न्यूज" ने बताया कि "परिचित भू-राजनीतिक पक्षों" ने 2019 में वेनेजुएला के राष्ट्रपति संकट में उपरिलिखित सहयोगी राष्ट्रों के विपरीत अमेरिका, कनाडा और पश्चिमी यूरोप समेत अधिकांश पश्चिमी देशों को अंतरिम राष्ट्रपति के रूप में हुआइदो का समर्थन दिया था। व्यापक निंदा के बावजूद राष्ट्रपति मादुरो ने 20 जनवरी 2019 को शपथ ली। नेशनल असेंबली के अध्यक्ष हुआइदो को 23 जनवरी 2019 को इस निकाय का अंतरिम राष्ट्रपति घोषित किया गया। मादुरो की सरकार मौजूदा संकट को एक "तख्तापलट" बताती है, जिसका नेतृत्व करने का आरोप वह अमेरिका के सर मढ़ती है। उनका मानना है कि अमेरिका ऐसा इसलिए कर रहा है ताकि वह देश के तेल भंडार को नियंत्रित कर सके ।" ग़ौरतलब है कि वेनेज़ुएला में दुनिया का सबसे विशाल तेल भंडार है। हुआइदो ने तख्तापलट के आरोपों का खंडन करते हुए कहा कि शांतिपूर्ण स्वयंसेवक अपने आंदोलन को वापस ले रहे हैं। 

मादुरो की सरकार के चलते वेनेज़ुएला को भारी आर्थिक संकट का सामना करना पड़ रहा है।
मुनरो सिद्धांत

[[जेम्स मुनरो|जेम्स मोनरो]]
मुनरो सिद्धांत () लैटिन अमरीका को लेकर संयुक्त राज्य अमेरिका की दीर्घकालिक विदेश नीति की रूपरेखा से सम्बंधित एक सिद्धांत है। यह 2 दिसंबर 1823 को अमेरिकी राष्ट्रपति जेम्स मोनरो के द्वारा दिए गए एक भाषण से आता है जो उन्होंने अमेरिकी कांग्रेस के समक्ष दिया। जेफरसन की विदेश नीति परंपरा का पालन करते हुए, उन्होंने यूरोपीय शक्तियों से महाअमेरिका पर राज्यों की अपरिवर्तनीय स्वतंत्रता पाई। 

इस सिद्धांत के अनुसार, संयुक्त राज्य यूरोप के देशों की आपसी राजनीति में हस्तक्षेप नहीं करेगा, बदले में वह महाअमेरिका में किसी भी यूरोपीय देश का साम्राज्य-विस्तार बर्दाश्त नहीं करेगा। इससे एक नारा निकलके आया- "अमेरिका अमरीकियों के लिए"।
किरण माहेश्वरी

किरण माहेश्वरी (29 अक्टूबर 1961-30 नवम्बर 2020) भारतीय जनता पार्टी से भारतीय राजनीतिज्ञ थीं। उन्होंने 14वीं लोकसभा में संसद सदस्य के रूप में सेवा की है। इससे पहले उन्होंने राजस्थान राज्य की उदयपुर लोक सभा क्षेत्र का प्रतिनिधित्व किया था। हालांकि, वह 15वें लोकसभा चुनाव में कांग्रेस के सचिन पायलट के खिलाफ अजमेर लोकसभा क्षेत्र से हार गई। 

उन्होंने दिसंबर 2013 में राजसमंद विधानसभा सीट से विधानसभा चुनाव लड़ा और 30,000 से अधिक मतों के अंतर से जीत हासिल की। वह राजस्थान सरकार में उच्च शिक्षा मंत्री के पद का निर्वाहन कर रही थीं।
एशिया के लिए जापानी मुनरो सिद्धांत

उत्तरी चीन और कोरिया में यूरोपीय शक्तियों के विस्तार को रोकने के एशिया के लिए जापानी मुनरो सिद्धांत पर विचार करते हुए, अमेरिकी राष्ट्रपति थिओडोर रूजवेल्ट ने 1905 में जापानी आगंतुकों के साथ व्हाइट हाउस और अपने ओएस्टर बे, लॉन्ग आईलैंड एस्टेट में अनौपचारिक रूप से बात की। उन्होंने सुझाव दिया कि जिस प्रकार मुनरो सिद्धांत के लिए "रूजवेल्ट कोरोलरी" ने पश्चिमी गोलार्ध में यूरोपियों को बाहर रखा था, ठीक वैसे ही आने वाले समय में कभी जापान को भी एशिया के लिए एक जापानी मुनरो सिद्धांत अपनाना चाहिए, ताकि यूरोपीय उपनिवेशवादियों को दूर रखा जा सके।

ऐसा करने के पीछे वजह यह हो सकती है कि अमेरिका और जापान दोनों ही उस वक़्त उभरती हुई शक्तियाँ थे, किंतु वैश्विक राजनीति पर यूरोप का वर्चस्व क़ायम था। इसे कम करने में जापान और अमेरिका एक-दूसरे के सहायक बन सकते थे।
रोजर बिन्नी

"रोजर बिन्नी"' भारतीय क्रिकेट खिलाड़ी हैं जो 1983 क्रिकेट विश्व कप विजेता टीम का हिस्सा थे। रोजर भारत के लिए क्रिकेट खेलने वाले पहले एंग्लो-इंडियन थे। उनके बेटे, स्टुअर्ट बिन्नी, उनके नक्शेकदम पर चल रहे हैं, जिन्होंने कर्नाटक क्रिकेट टीम के लिए राज्य क्रिकेट और भारत की राष्ट्रीय क्रिकेट टीम के लिए अंतर्राष्ट्रीय क्रिकेट खेला है।

रोजर बिन्नी ने 1983 क्रिकेट विश्व कप में सबसे अधिक विकेट (18 विकेट) लिये थे और 1985 में ऑस्ट्रेलिया में विश्व सीरीज क्रिकेट चैम्पियनशिप में उन्होंने इस उपलब्धि (17 विकेट) को दोहराया था।
2024 ग्रीष्मकालीन ओलंपिक

2024 ग्रीष्मकालीन ओलंपिक फ्रांस की राजधानी पेरिस में आयोजित किया जाएगा।

श्रेणी:ग्रीष्मकालीन ओलम्पिक
फ्रीकी अली

फ्रीकी अली सन् 2016 की एक भारतीय खेल कॉमेडी फिल्म है, जो सोहैल खान द्वारा लिखित और निर्देशित है। रईस शांडिल्य ने संवाद लिखे हैं। यह EaseMyTrip के खान और निशांत पिट्टी द्वारा निर्मित है। फिल्म में नवाज़ुद्दीन सिद्दीकी, अरबाज़ खान और एमी जैक्सन हैं ।
1996 की अमेरिकी कॉमेडी फिल्म हैप्पी गिलमोर पर आधारित, फ्रीकी अली 9 सितंबर 2016 को रिलीज़ हुई थी।
हरामख़ोर

हरामख़ोर श्लोक शर्मा द्वारा निर्देशित सन् 2017 की एक भारतीय रोमांटिक नाटकीय फ़िल्म है। इसमें मुख्य भूमिका में नवाज़ुद्दीन सिद्दीकी और श्वेता त्रिपाठी हैं। फिल्म का पहला लुक मार्च २०१५ को आउट हुआ। जसलीन रॉयल संगीतकार हैं। फिल्म की शूटिंग सिर्फ 16 दिनों में हुई थी।

अप्रैल 2017 में, निर्देशक श्लोक शर्मा के खिलाफ महाराष्ट्र के पाठ्यपुस्तक ब्यूरो की शिकायत पर एक प्राथमिकी दर्ज की गयी थी, जिसमें उसके लोगो और हरामखोर के प्रचार दृश्यों के बीच समानताओं पर आपत्ति थी।

हरामखोर का प्रीमियर 15 वें वार्षिक न्यूयॉर्क इंडियन फिल्म फेस्टिवल (एनवाईआईएफएफ) और इंडियन फिल्म फेस्टिवल ऑफ लॉस एंजिल्स (IFFLA) में किया गया था। नवाजुद्दीन सिद्दीकी को NYIFF में सर्वश्रेष्ठ अभिनेता का पुरस्कार मिला।
दहन गैस निर्गंधकीकरण

दहन गैस निर्गंधकीकरण (Flue-gas desulfurization (FGD), फ्ल्यू-गैस डिसल्फराइजेशन), तकनीकों का एक समूह है जो जीवाश्म-ईंधन के बिजली संयंत्रों और अन्य सल्फर ऑक्साइड उत्सर्जक प्रक्रियाओं (जैसे कि कचरा भस्मीकरण) से उत्सर्जित दहन गैसों से सल्फर डाइऑक्साइड (SO2) को हटाने के लिए उपयोग में लायी जातीं हैं।
ब्यार्ना स्त्रौस्त्रप

ब्यार्ना स्त्रौस्त्रप ( डेनिश-Bjarne Stroustrup, जन्म 30 दिसंबर 1950) एक डेनिश कंप्यूटर वैज्ञानिक है, जो C ++ प्रोग्रामिंग भाषा के निर्माण और विकास के लिए सबसे ज़्यादा जाने जाते हैं। फ़िलहाल वे कोलंबिया विश्वविद्यालय में एक विजिटिंग प्रोफेसर हैं, और मॉर्गन स्टेनली में न्यूयॉर्क में प्रबंध निदेशक के रूप में काम करते हैं। 

उनका जन्म आर्हस, डेनमार्क में हुआ था। ब्यार्ना वर्तमान में डिस्ट्रिब्यूटेड सिस्टम्स (वितरित प्रणालियों), प्रोग्रामिंग तकनीकों, सॉफ्टवेयर विकास उपकरण और प्रोग्रामिंग भाषाओं पर ध्यान केंद्रित कर रहे हैं। उन्होंने C ++ भाषा प्रोग्रामिंग पर कई किताबें लिखी हैं। उनकी पुस्तक 'C ++ प्रोग्रामिंग लैंग्वेज' को C ++ प्रोग्रामिंग भाषा की सबसे प्रामाणिक पाठ्यपुस्तक माना जाता है।
ग्लोबल टी-20 कनाडा

ग्लोबल टी-20 कनाडा कनाडा में खेला जाने वाला 20-ओवर का क्रिकेट टूर्नामेंट है। टूर्नामेंट का पहला संस्करण जून और जुलाई 2018 के दौरान छह टीमों के बीच हुआ। प्रत्येक टीम ने अंतरराष्ट्रीय खिलाड़ियों के साथ प्रत्येक टीम में चार स्थानीय कनाडाई क्रिकेटरों को दिखाया। 2018 में उद्घाटन टूर्नामेंट ओन्टारियो के किंग सिटी में मेपल लीफ क्रिकेट क्लब में हुआ, जबकि 2019 का टूर्नामेंट ओन्टारियो के ब्रैम्पटन में सीएए सेंटर में हो रहा है।

अंतर्राष्ट्रीय क्रिकेट परिषद (आईसीसी) ने फरवरी 2018 में टूर्नामेंट को मंजूरी दे दी, और यह कैरिबियन के बाहर उत्तरी अमेरिका में पहली पूरी तरह से स्वीकृत T20 लीग है। कनाडा के प्रधानमंत्री, जस्टिन ट्रूडो आईसीसी के लीग को मंजूरी देने के फैसले से खुश थे।

मई 2018 में, क्रिकेट कनाडा ने घोषणा की कि टूर्नामेंट का उद्घाटन संस्करण 28 जून को शुरू होगा, जिसका फाइनल 15 जुलाई 2018 को होगा। वैंकूवर नाइट्स ने फाइनल में सात विकेट से क्रिकेट वेस्टइंडीज बी टीम को हराकर टूर्नामेंट जीता।

2019 लीग 25 जुलाई से शुरू होने वाली है, जिसका फाइनल मैच 11 अगस्त को होगा।
खैरी पीयर

खैरी पीयर (जन्म २२ सितंबर १९९१) त्रिनिदाद के एक क्रिकेट खिलाड़ी है जो वेस्ट इंडीज़ क्रिकेट टीम के लिए अंतरराष्ट्रीय क्रिकेट खेलते है। 

अक्टूबर २०१८ में, उन्हें भारत के खिलाफ श्रृंखला के लिए वेस्टइंडीज के ट्वेंटी-२० अंतर्राष्ट्रीय टीम में नामित किया गया था। उन्होंने ४ नवंबर २०१८ को भारत के खिलाफ वेस्टइंडीज के लिए अपना टी-२० में पदार्पण किया।
प्रणव मिस्त्री

प्रणव मिस्त्री (जन्म 14 मई 1981) एक कंप्यूटर वैज्ञानिक और आविष्कारक हैं। वे सैमसंग में रिसर्च के ग्लोबल सीनियर वाइस प्रेसिडेंट और थिंक टैंक टीम के प्रमुख हैं। वह अपने काम के लिए जाने-माने सिक्स्थ सेंस (कम्प्यूटर सिस्टम), सैमसंग गैलेक्सी गियर और प्रोजेक्ट बियॉन्ड में जाने जाते हैं। विश्व आर्थिक मंच ने मिस्त्री को २०१३ में युवा वैश्विक नेता (यंग ग्लोबल लीडर) के रूप में सम्मानित किया था। 

उनका जन्म पालनपुर, गुजरात, भारत में हुआ था। उन्होंने निर्मा इंस्टिट्यूट अव टेक्नॉलजी से कम्प्यूटर साइंस और इंजीनियरिंग में स्नातक की, फिर वे डिज़ाइन में मास्टर्ज़ करने भारतीय प्रौद्योगिकी संस्थान मुम्बई (IIT-B) चले गए। बाद में वे पीएचडी करने मैसाचुसेट्स प्रौद्योगिकी संस्थान चले गए।
कुलश्रेष्ठ

कुलश्रेष्ठ भारत में रहने वाले सवर्ण हिन्दू समुदाय की एक जाति कायस्थ का एक कुल है। मान्यता है कि कायस्थ धर्मराज श्री चित्रगुप्त जी की संतान हैं तथा देवता कुल में जन्म लेने के कारण इन्हें ब्राह्मण और क्षत्रिय दोनों धर्मों को धारण करने का अधिकार प्राप्त है।[1]

वर्तमान में कायस्थ मुख्य रूप से श्रीवास्तव, सिन्हा, सक्सेना, अम्बष्ट, निगम, माथुर, भटनागर, लाभ, लाल, कुलश्रेष्ठ, अस्थाना, बिसारिया, कर्ण, वर्मा, खरे, राय, सूरजध्वज, विश्वास, सरकार, बोस, दत्त, चक्रवर्ती, श्रेष्ठ, प्रभु, ठाकरे, आडवाणी, नाग, गुप्त, रक्षित, बक्शी, मुंशी, दत्ता, देशमुख, पटनायक, नायडू, सोम, पाल, राव, रेड्डी, दास, मंडल, मेहता आदि उपनामों से जाने जाते हैं। वर्तमान में कायस्थों ने राजनीति और कला के साथ विभिन्न व्यावसायिक क्षेत्रों में सफलतापूर्वक विद्यमान हैं।[2] वेदों के अनुसार कायस्थ का उद्गम ब्रह्मा ही हैं। उन्हें ब्रह्मा जी ने अपनी काया की सम्पूर्ण अस्थियों से बनाया था, तभी इनका नाम काया+अस्थि = कायस्थ हुआ।

कायस्थ कुल में १२ शाखाएं हैं जो - कुलश्रेष्ठ, श्रीवास्तव, सूर्यध्वज, वाल्मीक, अष्ठाना, माथुर, गौड़, भटनागर, सक्सेना, अम्बष्ठ, निगम, कर्ण नामों से चलती हैं।[

अरवती के अंतिम या आठवें पुत्र चारुण थे जो अतिन्द्रिय भी कहलाते थे। इनका राशि नाम सदानंद है और उन्होंने देवी मंजुभाषिणी से विवाह किया। ये देवी लक्ष्मी की आराधना करते थे। चित्रगुप्त जी ने अतिन्द्रिय को कन्नौज क्षेत्र में राज्य स्थापित करने भेजा था। अतियेंद्रिय चित्रगुप्त जी की बारह संतानों में से सर्वाधिक धर्मनिष्ठ और संन्यासी प्रवृत्ति वाले थे। इन्हें 'धर्मात्मा' और 'पंडित' नाम से भी जाना गया और स्वभाव से धुनी थे। इनके वंशज कुलश्रेष्ठ नाम से जाने गए तथा आधुनिक काल में ये मथुरा, आगरा, फर्रूखाबाद, एटा, इटावा और मैनपुरी में पाए जाते हैं। आगरा में कुलश्रेष्ठ परिवारों की एक अच्छी खासी संख्या निवास करती है।

श्रेणी:भारतीय उपनाम
त्रैलोक्यनाथ मुखोपाध्याय

right|thumb|300px
त्रैलोक्यनाथ मुखोपाध्याय (२२ जुलाई, १८४७ - ३ नवम्बर, १९१९) एक बांग्ला साहित्यकार थे। बांग्ला साहित्य के इतिहास में ब्यङ्ग्यकार के रूप में उनकी पहचान है। 

मातृभाषा बांग्ला के अलावा वे फारसी, ओड़िया इत्यादि कई अन्य भाषाओं में भी दक्ष थे। उनके द्वारा रचित ग्रन्थों में 'कङ्काबती', 'भूत ओ मानुष', 'फोकला दिगम्बर', 'डमरु चरित इत्यादि उल्लेखयोग्य हैं। अंग्रेजी भाषा में भी उन्होने कई प्रबन्ध ग्रन्थ रचे।
गैंग्स ऑफ वासेपुर

गैंग्स ऑफ वासेपुर (या Gangs of वासेपुर) सन् 2012 की एक भारतीय अपराध-गाथा फिल्म है, जिसे अनुराग कश्यप द्वारा सह-लिखित, निर्मित और निर्देशित किया गया है। यह धनबाद, झारखंड के कोयला माफिया और तीन आपराधिक परिवारों के बीच अंतर्निहित शक्ति-संघर्ष, राजनीति और प्रतिशोध पर केंद्रित दो भागों में विभाजित एक फ़िल्म-शृंखला है। फ़िल्म के पहले भाग में मनोज वाजपेयी, ऋचा चड्ढा, रीमा सेन, तिग्मांशु धूलिया, पंकज त्रिपाठी आदि कलाकार प्रमुख भुमिकाओं में है। दूसरे भाग में मनोज वाजपेयी के स्थान पर नवाज़ुद्दीन सिद्दीकी प्रमुख भूमिका में है तथा पूर्वोक्त अन्य कलाकारों के अतिरिक्त हुमा कुरेशी, ज़ीशान कादरी एवं राजकुमार राव भी प्रमुख भूमिकाओं में सम्मिलित हैं। इसकी कहानी 1940 के दशक से 2000 के दशक तक के कालक्रम में फैली हुई है।

फिल्म के दोनों हिस्सों को एक फिल्म के रूप में शूट किया गया था, जो कुल 319 मिनट की थी और इसे 2012 के कान फ़िल्मोत्सव में प्रदर्शित किया गया था, लेकिन चूंकि कोई भी भारतीय सिनेमाघर पाँच घंटे की फिल्म को नहीं दिखाना चाहते थे, इसिलिये इसे भारतीय बाजार के लिए दो भागों (160 मिनट और 159 मिनट क्रमशः) में विभाजित किया गया था।

पहले भाग को 22 जून 2012 को भारत भर के 1000 से अधिक थिएटर स्क्रीनों में प्रदर्शित किया गया था। इसे फ्रांस में 25 जुलाई और मध्य पूर्व में 28 जून को प्रदर्शित किया गया था लेकिन कुवैत और कतर में इसे प्रतिबंधित कर दिया गया था। जनवरी 2013 में 'सनडांस फ़िल्म समारोह' में "गैंग्स ऑफ वासेपुर" फ़िल्म दिखायी गयी थी। गैंग्स ऑफ वासेपुर ने 55वें एशिया-प्रशांत फ़िल्म महोत्सव में सर्वश्रेष्ठ फिल्म और सर्वश्रेष्ठ निर्देशक सहित चार नामांकन प्राप्त किये थे। सन् 2013 में इस फ़िल्म को 'सर्वश्रेष्ठ संवाद', 'सर्वश्रेष्ठ फ़िल्म (आलोचकीय)', 'सर्वश्रेष्ठ अभिनेत्री (आलोचकीय)' तथा 'सर्वश्रेष्ठ एक्शन' पुरस्कार के रूप में चार फ़िल्मफ़ेयर पुरस्कार से सम्मानित किया गया।
श्याम सिंह यादव

श्याम सिंह यादव एक भारतीय राजनीतिज्ञ तथा वर्तमान उत्तर प्रदेश के जौनपुर से लोकसभा सांसद हैं। वे बहुजन समाज पार्टी के राजनेता है
श्रीमान महोदय जौनपुर लोकसभा
लॉक डॉउन में फंसे मजदूरों को निकालने का प्रयत्न करे जो रोजी रोटी के लिऐ मुम्बई दिल्ली में है 
Help center AAP ki kripa hogi
तुइपंग

तुइपंग (Tuipang) पूर्वोत्तरी भारत के मिज़ोरम राज्य के सइहा ज़िले में स्थित एक नगर है। यह राष्ट्रीय राजमार्ग २ पर स्थित है।
सेलिंग

सेलिंग (Seling) पूर्वोत्तरी भारत के मिज़ोरम राज्य के अइज़ोल ज़िले में स्थित एक नगर है। यह राष्ट्रीय राजमार्ग २ पर स्थित है। यह राज्य की राजधानी, अइज़ोल, से 45 किमी दूर है।
फेरारगंज

फेरारगंज भारत के अण्डमान व निकोबार द्वीपसमूह के दक्षिण अण्डमान द्वीप पर स्थित एक शहर है। राष्ट्रीय राजमार्ग 4 इस से गुज़रता है। प्रशासनिक दृष्टि से यह तहसील का दर्जा रखता है
2019–21 आईसीसी विश्व टेस्ट चैम्पियनशिप

2019–21 आईसीसी विश्व टेस्ट चैम्पियनशिप, आईसीसी विश्व टेस्ट चैम्पियनशिप, टेस्ट क्रिकेट का प्रथम संस्करण है।इसकी शुरुआत 1 अगस्त 2019 से एशेज श्रृंखला 2019 के पहले टेस्ट से हुई थी। और जून 2021 में रोज बाउल, साउथम्पटन में फाइनल के साथ समाप्त होगा।

अंतर्राष्ट्रीय क्रिकेट परिषद (आईसीसी) ने 2010 में पहली बार विश्व टेस्ट चैम्पियनशिप के लिए विचार को मंजूरी दी, और 2013 और 2017 में उद्घाटन प्रतियोगिता आयोजित करने के दो निरस्त प्रयासों के बाद यह लगभग एक दशक बाद आया।

इसमें बारह टेस्ट खेलने वाले देशों में से नौ देश शामिल होंगे, जिनमें से प्रत्येक अन्य आठ टीमों में से छह के खिलाफ एक टेस्ट श्रृंखला खेलेगा। प्रत्येक श्रृंखला में दो से पांच मैच शामिल होंगे, इसलिए सभी टीमें छह श्रृंखलाएं (तीन घरेलू और तीन विदेशी) खेलेंगी। प्रत्येक टीम प्रत्येक श्रृंखला से अधिकतम 120 अंक हासिल करने में सक्षम होगी और लीग चरण के अंत में सबसे अधिक अंक वाली दो टीमें फाइनल में भाग लेंगी। फाइनल में ड्रॉ या टाई के मामले में, फाइनल खेलने वाली दोनों टीमों को संयुक्त चैंपियन घोषित किया जाएगा। 

इस चैम्पियनशिप में कुछ टेस्ट श्रृंखला एक लंबी चलने वाली श्रृंखला का हिस्सा थीं, जैसे कि एशेज श्रृंखला 2019। 
इसके अलावा, इन नौ टीमों में से कुछ इस अवधि के दौरान अतिरिक्त टेस्ट मैच खेलेंगी, जो इस चैम्पियनशिप का हिस्सा नहीं हैं, 2018-23 के लिए आईसीसी फ्यूचर टूर्स प्रोग्राम के भाग के रूप में मुख्य रूप से तीन टेस्ट खेलने वाले पक्षों, जोकि इस चैम्पियनशिप का हिस्सा नहीं हैं, यह टीमें अतिरिक्त टेस्ट मैच खेलेंगी। 
29 जुलाई 2019 को, आईसीसी ने आधिकारिक तौर पर विश्व टेस्ट चैम्पियनशिप का शुभारंभ किया।

कोविड-19 महामारी ने चैम्पियनशिप पर प्रभाव डाला, जिसके कारण कई दौर के मैच स्थगित हो गए। अप्रैल 2020 में, एक मुख्य कार्यकारी अधिकारी की बैठक के बाद, आईसीसी ने घोषणा की कि यह बाद की तारीख में शेड्यूलिंग के भविष्य को देखेगा, जब क्रिकेट पर महामारी के प्रभाव की बेहतर समझ होगी।
नवंबर 2020 में, आईसीसी ने घोषणा की कि फाइनल में पहुंचने के लिये टीमो का निर्णय लीग चरण में अर्जित किए गए अंकों के प्रतिशत के आधार पर किया जाएगा।

2 फरवरी 2021 को, कोविड-19 महामारी के कारण, ऑस्ट्रेलिया ने दक्षिण अफ्रीका के खिलाफ श्रृंखला को स्थगित कर दिया, जिसके परिणामस्वरूप न्यूजीलैंड का फाइनल में खेलना निश्चित हो गया।
6 मार्च 2021 को, भारत ने घरेलू टेस्ट श्रृंखला में इंग्लैंड को 3-1 से हराकर, फाइनल के लिए जगह बनाई।
धीमी ओवर दर की वज़ह से अंकों में कटौती के कारण ऑस्ट्रेलिया फाइनल में जगह बनाने से चूक गया।
मुंबई फुटबॉल एरिना

मुंबई फुटबॉल एरिना मुंबई, भारत में एक बहु-उपयोग स्टेडियम है। यह अंधेरी स्पोर्ट्स कॉम्प्लेक्स में स्थित है और मुख्य रूप से फुटबॉल मैचों और टूर्नामेंट के लिए उपयोग किया जाता है।

यह इंडियन सुपर लीग के मुंबई सिटी एफसी के घरेलू स्टेडियम के रूप में कार्य करता है। 

आदित्य ठाकरे, एक स्थानीय राजनेता और बॉलीवुड अभिनेता रणबीर कपूर को स्टेडियम के पुनर्विकास में महत्वपूर्ण भूमिका निभाने के लिए जाना जाता है।
पेंट थिनर

पेंट थिनर एक ऐसा विलायक है जिसका उपयोग तेल से निर्मित पेंट को पतला करने या पेंट के प्रयोग के बाद सफाई करने के लिए किया जाता है। व्यावसायिक रूप से, "पेंट थिनर" नामक विलायक सामान्यत: खनिज स्पिरिट होते हैं, इनका स्फुरांक (फ्लैश बिंदु) लगभग 40 °C (104°F) होता है, जो चारकोल स्टार्टर के कुछ लोकप्रिय ब्रांडों के समान है। 

पेंट थिनर के रूप में उपयोग किए जाने वाले प्रचलित विलायकों में शामिल हैं: 

* मिनरल स्पिरिट (अमेरिका) / व्हाइट स्पिरिट (यूके) 
* एसीटोन 
* तारपेन्टाइन (तारपीन) 
* नैफ़्था (मिट्टी का तेल) 
* टोल्यूनि 
* मिथाइल एथिल कीटोन (MEK) 
* डिमेथाइलफोर्माइड (DMF) 
* 2-ब्यूटोक्सीएथेनॉल, या अन्य प्रकार के ग्लाइकोल ईथर 

पेंट थिनर के रूप में उपयोग किए जाने वाले कम प्रचलित विलायकों में शामिल हैं: 

* एथिलबेंजीन 
* ज़ाइलीन 
* "n"-ब्यूटाइल एसीटेट 
* ब्यूटेनॉल 

थिनर युक्त पेंट या इसके सफाई के दौरान पेंट से निर्मित वाष्प कणों के संपर्क में आना हानिकारक हो सकता है। अमेरिकन कांफ्रेंस ऑफ़ गवर्नमेंटल इंडस्ट्रियल हाइजेनिस्ट ने इनमें से अधिकांश यौगिकों के लिए देहली सीमा के मान (TLV) निर्धारित किए हैं। टीएलवी को वायु में उस अधिकतम सांद्रता के रूप में परिभाषित किया गया है, जिसे एक सामान्य व्यक्ति(अर्थात, बच्चों, गर्भवती महिलाओं आदि को छोड़कर) एक सप्ताह के 40 कार्यशील घंटों (अमेरिका की कार्यशील परिस्थितियों में) के दौरान लंबे समय तक अस्वस्थ हुए बिना अपने प्रतिदिन के जीवन में सांस के साथ ग्रहण कर सकता है। विकासशील देशों में श्रमिकों को अक्सर इन रसायनों के संपर्क में आने के कारण निरंतर स्वास्थ्य से जुड़ी समस्याओं का सामना करना पड़ता है।
भारतीय लोक सेवा

भारतीय लोक सेवा (अंग्रेज़ी- Indian Civil Service, ICS/आई॰सी॰एस॰), जिसे 19वीं सदी में इंपीरियल सिविल सर्विस (शाही लोक सेवा) कहा जाता था, 1858 और 1947 के बीच ब्रिटिश भारत में ब्रिटिश साम्राज्य का सर्वोच्च सार्वजनिक कार्यालय था। 

इसके सदस्यों ने उस समय भारत की लगभग 30 करोड़ जनता को प्रशासित किया। वे ब्रिटिश भारत के 250 जिलों में सरकारी गतिविधियों की निगरानी के लिए जिम्मेदार थे। उन्हें यूनाइटेड किंगडम की संसद द्वारा अपनाया गया "भारत सरकार अधिनियम" 1858 , धारा 32 के अनुसार नामित किया गया था। ICS का नेतृत्व भारत सरकार के सचिव (सेक्रेटेरी अव स्टेट) करते थे। 

प्रथम विश्व युद्ध के दौरान ब्रिटेन के प्रधानमंत्री रहे डेविड लौय्ड जार्ज ने ICS को भारत में ब्रिटिश राज की नींव बताते हुए कहा था कि "यह इस पूरे ढाँचे का स्टील फ़्रेम है"। 

चूँकि यह काडर भारत में ब्रिटिश राज को स्थापित और सुरक्षित करने के लिए बनाया गया था, शुरू में केवल अंग्रेज़ ही इसके सदस्य बन सकते थे। बाद में भारतीयों को भी इसकी इजाज़त मिल गई। ICS एक तरह का अभिजात वर्ग माना जाता था, और इसका सदस्य बनना काफ़ी गर्व की बात होती थी। 

भारत में राज को बनाए रखने की इनकी मंशा के कारण इसके स्वतंत्रता सेनानियों से काफ़ी मतभेद रहे। पंडित नेहरू ने इसकी भर्त्सना करते हुए कहा था कि "इंडियन सिविल सर्विस न तो इंडियन है, न सिविल है, और न ही सर्विस है"। आज़ादी के बाद इसके सदस्य भारत और पाकिस्तान में बँट गए, और इसके सारे अंग्रेज़ सदस्य वापस इंग्लैंड चले गए। किंतु आज़ादी के बाद नेहरु जी ने इसे कुछ मामूली बदलाव (जैसे इसका नाम बदलकर भारतीय प्रशासनिक सेवा कर देना) करके अपना लिया। देश के स्वाधीन होने के तुरंत बाद उसके एकीकरण में इस प्रशिक्षित सिविल सर्विस ने अपना महत्वपूर्ण योगदान दिया। इसी योगदान को मद्देनज़र रखते हुए सरदार पटेल ने स्पष्ट रूप से यह कहा था कि भारत को एकजुट रखना भारतीय प्रशासनिक सेवा के बग़ैर नामुमकिन होता।
बनूड़

बनूड़ (Banur) भारत के पंजाब राज्य के पटियाला ज़िले में स्थित एक नगर है। यह पंजाब व हरियाणा की राजधानी, चंडीगढ़, से लगभग 25 किमी दक्षिण में स्थित है।
सरखेज

सरखेज, गुजरात के अहमदाबाद नगर का उपनगरीय पड़ोसी क्षेत्र है। यह मुख्यतः सरखेज रोज़ा के लिए प्रसिद्ध है जो एक वास्तुकलात्मक प्रांगण है और नगर के केन्द्र से लगभग ८ किमी दूर है। 

श्रेणी:गुजरात के वास्तुकलात्मक स्थल
रामदेवरा

रामदेवरा (Ramdevra) भारत के राजस्थान राज्य के जैसलमेर ज़िले में स्थित एक गाँव है। यह पोखरण से लगभग 12 किमी उत्तर में स्थित है। गाँव का नाम रामदेव पीर पर पड़ा है, जिन्होंने सन् 1384 में समाधी ली थी।
नारकंडा

right|thumb|300px|हाटू शिखर से नारकुंडा का दृष्य
नारकंडा (Narkanda) भारत के हिमाचल प्रदेश राज्य के शिमला ज़िले में स्थित एक नगर है। राष्ट्रीय राजमार्ग 5 यहाँ से गुज़रता है।

नारकण्डा हिमालय की गोद में बसा एक छोटा शहर है जो अपनी प्राकृतिक सुन्दरता और भारत के सबसे पहले स्कीइंग स्थल के लिए जाना जाता है। नारकंडा समुद्र तल से 2,700 मीटर की ऊंचाई पर बसा है, जिसके चारों ओर पर्वत की शृंखला और हरियाली है। इस जगह को 'फलों का कटोरा' भी कहा जाता है। यहां पर आप स्कीइंग के साथ-साथ ट्रैकिंग का आनन्द भी ले सकते हैं। यहाँ जंगली ताड़ के पेड़, लैवेंडर के सफ़ेद फूल भी देखने को मिलते हैं। इसलिए नारकंडा पूरे वर्ष पर्यटकों के लिए आकर्षण का केन्द्र बना रहता है। 

शिमला से नारकंडा 2 घंटे में पहुंच सकते हैं। शिमला से नारकंडा की दूरी केवल 65 किलोमीटर है। विमान से निकटतम एयरपोर्ट भुंतर पहुंच सकते हैं। भुंतर से नारकंडा की दूरी लगभग 82 कि.मी. है। रेलगाड़ी से पहुँचने के लिए सबसे निकट का रेलवे स्टेशन शिमला है। 

वैसे तो पहाड़ों की सैर कभी भी किसी भी मौसम में की जा सकती है लेकिन यहां ज्यादातर लोग सर्दियों में आना पसंद करते हैं। सर्दियों में बर्फ के ढके होने के कारण यहाँ स्कीइंग की सुविधा उपलब्ध होती है। गर्मियों में भी यहां का मौसम काफी अनुकूल होता है क्योंकि तब सर्दियों के मुकाबले कम भीड़ होती है।

नारकंडा की सुन्दरता देखने के लिए शिमला से नारकंडा की दूरी सड़क से तय करें। यह आपको एक अनोखा और सुखद अनुभव देगा। नारकंडा की सड़कों पर आपको चेरी, सेब और देवदार के पेड़ देखने को मिल जाएंगे। साथ ही ठानेधार नामक स्थान सेब के बगीचों के लिए प्रसिद्ध है। जिन्हें बर्फ़ और पहाड़ों के बीच अच्छा लगता है वह कोटगढ़ घाटी को देखने आते हैं। कोटगढ़ और ठानेधार नारकंडा से 17 कि.मी. की दूरी पर हैं।

;हाटू शिखर
right|thumb|300px|आज का नारकण्डा
नारकंडा की सबसे प्रसिद्ध जगहों में से एक है हाटू शिखर। इस जगह पर हाटू माता का मंदिर है। यह सबसे ऊंचाई पर स्थित है जो कि समुद्र तल से करीब 12,000 फुट ऊपर है। इस मंदिर के बारे में ऐसा माना जाता है कि रावण की पत्नी मंदोदरी हाटू माता की भक्त थीं और उन्होंने ही इस मंदिर को बनवाया था। यहां पर आप हिमालय की सभी दिशाओं का दर्शन कर सकते हैं। यह नारकंडा से 6 कि.मी. दूर है। इसके साथ ही इस जगह पर आप स्कीइंग का भी आनंद ले सकते हैं।

;भीम का चूल्हा
हाटू शिखर के पास में ही भीम का चूल्हा भी है जो कि हाटू मंदिर से 500 मीटर आगे है। इनके बारे में कहा जाता है कि पांडवों को जब अज्ञातवास मिला था तो वह चलते-चलते इसी जगह पर रूके थे और खाना भी यहीं बनाया था। 

;नारकंडा का बाज़ार
नारकंडा के बाज़ार उतना ही है जितनी की एक सड़क। इस बाज़ार में छोटी-छोटी दुकानें हैं जिनमें छोले-पूरी से लेकर कीटनाशक दवाइयां मिलती हैं।
बारुईपुर

बारुईपुर (Baruipur) भारत के पश्चिम बंगाल राज्य के दक्षिण २४ परगना ज़िले में स्थित एक शहर है।
राऊ (विधानसभा निर्वाचन क्षेत्र)

राऊ (विधानसभा निर्वाचन क्षेत्र) मध्य भारत में मध्यप्रदेश राज्य के २३० विधानसभा निर्वाचन क्षेत्रों में से एक है।
== सन्दर्भ ==
सौम्या टंडन

सौम्या टंडन (अंग्रेजी: Saumya Tandon) एक भारतीय फिल्म और टेलीविजन अभिनेत्री है वह वर्तमान में भाभी जी घर पर है! धारावाहिक में एक प्रमुख चरित्र के रूप में अभिनय कर रही हैं।

टंडन ने अपने करियर के शुरुआती दिनों में मॉडलिंग का भी कार्यभार संभाला। वह 'फेमिना कव्हर गर्ल' 2006 थीं। वह वर्तमान में लोकप्रिय कॉमेडी धारावाहिक `भाभी जी घर पर हैं' में 'अनीता भाभी' या 'गोरी मेम' का चरित्र निभा रही हैं। उन्होंने सह-मेज़बान के तौर पर 'जोर का झटका: कुल वाइपआउट' (वाइपआउट प्रारूप पर आधारित) शाहरुख खान के साथ 2011 में काम किया। उसने तीन सत्रों के लिए 'डांस इंडिया डांस' की मेजबानी की है जिसके लिए उन्हें सर्वश्रेष्ठ एंकर पुरस्कार भी मिला है। उन्होंने तीन सीजन के लिए डेरेक ओ'ब्रायन के साथ 'बोर्नवीटा क्विज़' प्रतियोगिता आयोजित की। इम्तियाज़ अली की जब वी मेट में, शाहिद कपूर और करीना कपूर अभिनय के साथ उन्होंने करीना की सहायक चरित्र अभिनेत्री की भूमिका को निभाई। उन्होंने तीन सत्रों के लिए 'एल जी मलिका-ए-किचन' भी आयोजित की।
जवाई बाँध

जवाई बाँध राजस्थान के पाली ज़िले में स्थित एक बाँध है। इसका निर्माण १९४६ ईस्वी में जोधपुर रियासत के महाराजा उम्मेद सिंह ने करवाया था। 

रियासत काल में इस बाँध का निर्माण "स्टेट के इंजीनियर एडगर व फर्गुसन" की देखरेख में हुआ था। राजस्थान के गठन के पश्चात सन १९५६ में यह बाँध मुख्य अभियंता मोती सिंह की देखरेख में पूर्ण हुआ।

वर्तमान में जवाई बाँध जोधपुर और पाली ज़िले का मुख्य पेयजल स्रोत है। इसके अलावा जवाई बाँध को "मारवाड़ का अमृत सरोवर" या "मान सरोवर" कहा जाता है।

जवाई बाँध की जल आपूर्ति के लिए उदयपुर की कोटड़ा तहसील में सेई परियोजना बनाई गई।
शिल्पा शिंदे

शिल्पा शिंदे एक भारतीय टेलीविजन अभिनेत्री हैं। वैसे तो 1999 में शिल्पा ने टेलीविज़न में पदार्पण किया, लेकिन स्टार प्लस के धारावाहिक भाभी (2002-08) में एक नकारात्मक भूमिका निभाने के लिए सुर्खियों में आई।. इसके बाद वे स्टार प्लस के दूसरे धारावाहिक "कभी आये ना जुदाई" (2001-03) में अभिनय किया। "संजीवनी" (2002-05) और ऐतिहासिक नाटक "आम्रपाली" (2002) में निभाये भूमिकाओं ने टेलीविजन उद्योग में उनकी स्थिति को मजबूत कर दिया। शिल्पा शिंदे को "भाभी जी घर पर है!" पर अंगुरी भाभी के भूमिका के लिये काफी लोकप्रिय हो गई। निर्माता के साथ कई मुद्दों में असहमति के बाद उन्होंने 2009 में इस धारावाहिक को छोड़ दिया। शिंदे ने दो तेलुगू फिल्मों ""छिन्ना" और "शिवानी" " में भी काम किया है। 

टेलीविज़न में एक साल से अधिक समय के बाद, अक्टूबर 2017 में, शिल्पा भारतीय रिएलिटी टीवी शो बिग बॉस 11 पर एक भागीदार बन कर आई और 14 जनवरी 2018 को विजेता घोषित कि गई।
रणजीतराम महेता

रणजीतराम महेता (25 अक्टूबर 1881 - 4 जून 1917) जानेमाने गुजराती लेखक थे।. गुजराती साहित्य का सर्वोच्च पुरस्कार रणजीतराम स्वर्ण पदक उनके सम्मान में गुजराती लेखकों को दिया जाता है।
सुचित्रा त्रिवेदी

सुचित्रा त्रिवेदी एक भारतीय अभिनेत्री है, जो हिंदी और गुजराती फिल्मों में अपने काम के लिए जानी जाती हैं। उन्होंने भारतीय ओपेरा और मंच नाटकों पर कई लोकप्रिय भूमिकाएं की हैं।

सुचित्रा का जन्म २० सितंबर १९७६ में मुंबई, महाराष्ट्र में हुआ था। त्रिवेदी ने १९८३ की बॉलीवुड फिल्म वो सात दिन (1983 फ़िल्म) में एक बाल कलाकार के रूप में अभिनय की शुरुआत की, जिसमें मुख्य भूमिकाओं में अनिल कपूर, नसीरुद्दीन शाह, और पद्मिनी कोल्हापुर शामिल थे। वह मुख्यतः भारतीय हिंदी टेलीविजन पर काम करती है।
एच. आर. विश्वास

एच. आर. विश्वास संस्कृत भाषा के प्रतिष्ठित साहित्यकार हैं। इनका जन्म कर्नाटक राज्य के चिकमंगलूर जिले के शृंगेरी में हुआ और अब वह मैंगलुरु में रहते हैं।
तिघरा जलाशय

दाएँ|अंगूठाकार| ग्वालियर के पास स्थित तिघरा डैम।
दाएँ|अंगूठाकार| बांध के पास का नज़ारा
दाएँ|अंगूठाकार| दाईं ओर का दृश्य
तिघरा जलाशय साँक नदी पर स्थित एक मीठे पानी का जलाशय है। यह ग्वालियर (मध्य प्रदेश, भारत) से 23 किमी दूर स्थित है, और शहर को मीठे पानी की आपूर्ति करने में बड़ी भूमिका निभाता है। यह बांध अपने शिखर पर 24 मीटर ऊँचा और 1341 मीटर लंबा है। जलाशय की क्षमता 4.8 मिलियन क्यूबिक मीटर है और स्पिलवे संरचना 1274 क्यूबिक मीटर प्रति सेकंड तक गुजर सकती है। इस स्थल पर 1915 में एक बांध निर्मित किया गया था। 19 अगस्त 1917 की दोपहर को इसके बलुआ पत्थर की नींव में रिसाई होने के कारण यह बाँध टूट गया, जिससे आने वाली बाढ़ में लगभग 10,000 लोग मारे गए। 1999 में एक और संरचना बनायी गयी, जो कि विफल हो गयी।

तिघरा बाँध का निर्माण 1916 में सांक नदी पर किया गया था। इस बांध के आसपास के क्षेत्रों में ग्यारह गाँव आते हैं। ग्रामीण अपने सिंचाई, पीने और घरेलू उद्देश्य के पानी के लिए इस बांध पर निर्भर हैं। इसके अलावा, यह बांध ग्वालियर शहर को पीने का पानी भी प्रदान करता है। तिघरा बाँध के नकारात्मक और गदहा प्रभावों में से एक यह है कि इसका निर्माण घाटीगाँव में किया गया है। बांध के निर्माण के बाद यह क्षेत्र कई पक्षियों के लिए एक उपयुक्त निवास स्थान बन गया और इस क्षेत्र को बाद में पक्षी अभयारण्य भी घोषित किया गया। लेकिन इसके कारण बांध के आसपास के इलाके में रहने वाले लोगों का पुनर्वास भी शुरू हो गया। धारा के बहाव पर नियंत्रण, बाढ़ की रोकथाम, और सिंचाई के लिए पानी प्रदान करने जैसे सकारात्मक गुणों के बावजूद यह पर्यावरण पर नकारात्मक प्रभाव डालता है, जिनमें से जल जमाव, भूमि की हानि, लोगों का पुनर्वास और गाद का निर्माण प्रमुख हैं। 

* https://web.archive.org/web/20151225162211/http://travel.sulekha.com/gwalior-attractions.htm
एमा स्मिथ डेवो

एमा स्मिथ डेवो (२२ अगस्त,१८४८-सितम्बर ३,१९४७) बीसवी सदी के शुरूआती दौर में प्रमुख रूप से महिलाओं के मताधिकार के लिए काम करने वाली एक महिला हैं, जिन्होंने राजनीति जगत का चेहरा महिलाओं व पुरुषों दोनों के लिए बदल दिया। एमा को "महिलाओं के मताधिकारों की माता" के रूप में भी जाना जाता था।
द फ़ेयरी क्वीन

द फ़ेयरी क्वीन (The Faerie Queene) १६वीं शताब्दी के प्रसिद्ध अंग्रेजी कवि एडमंड स्पेंसर की सर्वोत्तम रचना है। इस ग्रंथ के प्रणयन में उनका उद्देश्य रूपक के माध्यम से अरस्तू द्वारा वर्णित १२ नैतिक गुणों की महत्ता पर प्रकाश डालना था। पूरी पुस्तक १२ सर्गों में होती, लेकिन वे केवल छह सर्ग ही पूरा कर पाए। जिन नैतिक गुणों की इन छह सर्गों में चर्चा है वे क्रमश: इस प्रकार हैं - धार्मिकता, संयम, सतीत्व या पवित्रता, मित्रता, न्याय और विनम्रता। ७वें सर्ग के भी कुछ अंश मिलते हैं, जिसमें दृढ़ता की महत्ता पर प्रकाश पड़ता है।

स्पेंसर की कल्पना में पुस्तक की योजना इस प्रकार थी - परीलोक की रानी ग्लोरियाना प्रति वर्ष अपने दरबार में एक उत्सव करती है जिसमें रानी की सहायता के आकाँक्षी उत्पीड़ित जीव तथा ऐसे लोगों की सहायता करने के इच्छुक एक साथ एकत्र होते हैं। यह उत्सव साधारणतया १२ दिन चलता है। प्रत्येक को किसी दुखी प्राणी की सहायता के लिए कहा जाता है और इस कार्य में उसे बहुत सी कठिनाइयाँ झेलनी पड़ती हैं और साहसिक कार्य करने पड़ते हैं। 'फ़ेयरी क्वीन' के छ: सर्गों में दी हुई रूपक कहानियाँ ग्लोरियाना के दरबार के एक ऐसे ही उत्सव से संबंधित हैं।

स्पेंसर ने 'फेयरी क्वीन' की रचना आयरलैंड में प्रारंभ की और इसके प्रथम तीन सर्ग सन् १५९० में इंग्लैंड में प्रकाशित हुए। उनका मंतव्य रूपकों के सहारे व्यापक संसार तथा प्रत्येक मनुष्य के हृदय में चल रहे सत् प्रवृत्तियों और कुप्रवृत्तियों के बीच के संघर्ष को प्रदर्शित करना था। जैसा कि उन्होंने सर वाल्टर रैले के नाम अपने पत्र में घोषित किया, इस पुस्तक का उद्देश्य पाठकों को नैतिकता एवं सदाचरण में शिक्षित करना था।

लेकिन 'फ़ेयरी क्वीन' में रूपक का सहारा तत्कालीन राजनीति तथा शासन से संबंधित व्यक्तियों की चर्चा के लिए भी लिया गया है। परीदेश की रानी ग्लोरियाना के नाम पर कवि महारानी एलिजावेथ की प्रशस्ति गाता है। इसी प्रकार फ़ेयरी क्वीन के अन्य पात्र भी तत्कालीन राजनीतिक जीवन में प्रमुख व्यक्तियों के प्रतीक हैं।
कर्टली एम्ब्रोस

अंगूठाकार|कर्टली एम्ब्रोस
कर्टली एम्ब्रोस (जन्म 21 सितंबर 1963, ) एंटीगुआ और बारबुडा से पूर्व क्रिकेट खिलाड़ी हैं जिन्होंने 1988 से 2000 तक वेस्टइंडीज क्रिकेट टीम का प्रतिनिधित्व किया था। वह एक तेज गेंदबाज है, जो कई वर्षों तक वेस्ट इंडीज़ के लिये कोर्टनी वॉल्श के साथ मिलकर शानदार गेंदबाजी साझेदारी के लिए जाने जाते हैं। एम्ब्रोस ने वेस्टइंडीज के लिए 98 टेस्ट और 176 एकदिवसीय मैच खेलें, जिसमें उन्होंने क्रमशः 405 और 225 विकेट लिए। अपने कैरियर के अधिकतर समय में वह आईसीसी प्लेयर रैंकिंग में अव्वल रहे और उन्हें दुनिया में सर्वश्रेष्ठ गेंदबाज का दर्जा दिया गया। 1992 में एम्ब्रोस को विज्डन क्रिकेटर्स ऑफ द ईयर में से एक नामित किया गया था। अक्टूबर 2010 में उन्हें आईसीसी क्रिकेट हॉल ऑफ फेम में शामिल किया गया और विशेषज्ञों के एक पैनल द्वारा वेस्टइंडीज के सार्वकालिक ग्यारह खिलाड़ियों में उनका चयन किया गया।
दीनानाथ मल्होत्रा

दीनानाथ मल्होत्रा (जन्म 1923, लाहौर - १३ दिसम्बर २०१७) एक भारतीय प्रकाशक, भारतीय स्वतन्त्रता सेनानी थे। उन्होने 1958 में हिन्द पॉकेट बुक्स की स्थापना की जिसने १९५० और ६० के दशक में हिन्दी की पेपरबैक पुस्तकों का बाजार विकसित किया। उन्होंने अपने जीवनकाल में 6500 लेखकों की किताबों का प्रकाशन अपने संस्थान हिन्द पाकेट बुक्स के जरिये करके हिंदी साहित्य की अपूर्व सेवा की जो पूरी दुनिया में एक रिकार्ड है। सन् 2000 में आपको भारत सरकार ने भारत में पुस्तक वाचन और प्रसारण के लिए पद्मश्री से सम्मानित किया गया।

दीनानाथ मल्होत्रा प्रसिद्ध आर्यसमाजी बलिदानी महाशय राजपाल के पुत्र थे। उन्होने सन १९४४ में लाहौर विश्वविद्यालय से एम ए किया और स्वर्ण पदक प्राप्त किया।

दीनानाथ मल्होत्रा को सन् 1988 में युनेस्को का अन्तरराष्ट्रीय पुस्तक पुरस्कार प्राप्त हुआ। यह पुरस्कार पाने वाले वह पहले भारतीय थे। वे आरम्भ से ही राष्ट्रीय पुस्तक विकास परिषद के सदस्य रहे। सन् 1966 से युनेस्को के पुस्तक सलाहकार रहे। वह सन् 1992 में नई दिल्ली में आयोजित 24 वें अंतर्राष्ट्रीय प्रकाशक कांग्रेस के अध्यक्ष थे। कॉपीराइट विशेषज्ञ के रूप में वह युनेस्को और WIPO की संयुक्त अंतर्राष्ट्रीय कॉपीराइट समिति के पहले अध्यक्ष थे। वे फ़ैडरेशन ऑफ़ इंडियन पब्लिशर्स के प्रेसिडेंट एमेरिटस भी रहे। 

13 दिसम्बर, 2017 को नई दिल्ली में 94 वर्ष की आयु में निधन हुआ।

60 से अधिक वर्षों तक प्रकाशन क्षेत्र से जुड़े रहे श्री मल्होत्रा ने अपने जीवन संस्मरणों पर आधारित अंग्रेजी में पुस्तक लिखी "डेयर टू पब्लिश" (छापने का जोखिम भरा साहस)। यह पुस्तक भारत की अधिकांश भाषाओं में प्रकाशित हुई।
करेरा

करेरा (Karera) भारत के मध्य प्रदेश राज्य के शिवपुरी ज़िले में स्थित एक शहर है। यहाँ से राष्ट्रीय राजमार्ग २७ गुज़रता है।इतिकासकारों के अनुसार करेरा कस्बे को पद्मावती (धूम पवाया ) के राजा कर्ण परमार ने १३५० ईसवी में बसाया था ।
अपामार्जन स्तोत्र

अपामार्जन स्तोत्र भगवान् विष्णु का स्तोत्र है जिसका प्रयोग विषरोगादि के निवारण के लिए किया जाता है। इस स्तोत्र के नित्य गायन या पाठन से सभी प्रकार के रोग शरीर से दूर रहते हैं, तथा इसका प्रयोग रोगी व्यक्ति के मार्जन द्वारा रोग निराकरण में किया जाता है।

इस स्तोत्र का उल्लेख भारतीय धर्मग्रन्थों में दो बार प्राप्त हुआ है --- प्रथम विष्णुधर्मोत्तरपुराण में तथा द्वितीय पद्मपुराण में 6वें स्कन्द का 79वाँ अध्याय। जहाँ विष्णुधर्मोत्तरपुराण में पुलत्स्य मुनि ने दाल्भ्य के लिए कहा है वहीं पद्मपुराण में इसे भगवान शिव ने माता पार्वती को सुनाया है।

श्रुत्वा तु सर्वं भक्त्या च रोगान्दोषान्व्यपोहति॥ ९१॥
गोपाल बाबू गोस्वामी

गोपाल बाबू गोस्वामी (1941 - 1996) उत्तराखण्ड राज्य के एक सुविख्यात व लोकप्रिय कुमाऊँनी लोकगायक थे।
हल्द्वानी रेलवे स्टेशन

हल्द्वानी रेलवे स्टेशन उत्तराखंड राज्य में नैनीताल जनपद के हल्द्वानी नगर का मुख्य रेलवे स्टेशन है।

रेलवे स्टेशन का स्टेशन कोड एच.डी.डब्ल्यू (HDW) है, और यह भारतीय रेलवे के पूर्वोत्तर रेलवे क्षेत्र के इज्जतनगर रेलवे डिवीजन के मुख्यालय से 99 किमी दूर है। स्टेशन पर 3 प्लेटफार्म हैं और इन पर डीजल इंजन, सिंगल ब्रॉड गेज रेलवे लाइन का उपयोग करते हैं।

समुद्र तल से इसकी ऊंचाई 443 मीटर है तथा निकटतम हवाई अड्डा 28 किमी की दूरी पर पंतनगर में है।
लक्ष्मी छाया

लक्ष्मी छाया (७ जनवरी १९४८- ९ मई २००४) एक भारतीय अभिनेत्री और नर्तकी थी, जो १९६० और १९७० के दशक में ५५ से भी अधिक बॉलीवुड और मराठी फिल्मों में दिखाई दी। 
वह संयुक्त राज्य अमेरिका में मुखौटे वाली नर्तकी के रूप में सर्वश्रेष्ठ जानी जाती है जो १९६५ की फिल्म गुमनाम से ;जान पाहेन हो' में नर्तकी निबाने के बाद।

उन्होंने १९६१ से १९८२ तक फिल्मों में काम किया फिर वो गरीब बच्चों को नृत्य की शिक्षा दी।

२००४ में ५६ साल की उम्र में कैंसर से उनकी मृत्यु हो गई थी मुंबई में।